**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 02.08.2018 г., ПРОТОКОЛ № 9**

**ПО ТОЧКА СЕДМА**

**Предложение относно предоставяне на отчети за шестмесечие на 2018 г. по отделения на база брой преминали болни.**

**Вносител: Кметът на общината**

**Р Е Ш Е Н И Е № 116**

Общински съвет – Трявна, с 4 гласа „за“, 0 „против“, 11 „въздържал се“, гласува следния проект за решение:

На основание чл. 21, ал. 1, т. 23 и ал. 2 от ЗМСМА, във връзка с чл.41 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в община Трявна, Общински съвет - Трявна

**Р Е Ш И:**

1.Управителят на МБАЛ „Д-р Теодоси Витанов“ ЕООД да представи подробен отчет за първото шестмесечие на 2018г. (помесечно) за приходи и разходи на всяко отделение, изчислен на база брой преминали болни през отделенията.

2. Управителят на МБАЛ „Д-р Теодоси Витанов“ да представи подробен отчет за първото шестмесечие на 2018г. (помесечно) за приходи и разходи на отделението по физиотерапия, изчислен на база брой преминали болни, които са оперирани в отделението по ортопедия и травматология.

3. Управителят на МБАЛ „Д-р Теодоси Витанов“ да представи подробен отчет за първото шестмесечие на 2018г. (помесечно) приходи и разходи на отделението по Клинична лаборатория и микробиология, изчислен на база брой преминали болни в отделението по ортопедия и травматология.

4. Управителят на МБАЛ „Д-р Теодоси Витанов“ да представи подробна справка за общоболнични приходи и разходи за първото шестмесечие на 2018г. (помесечно), с посочени всички пера, включени в общите разходи, съответно за всяко отделение.

5. Управителят на МБАЛ „Д-р Теодоси Витанов“ да представи подробна справка за всички разходи извън общоболничните разходи за първото шестмесечие на 2018г. (помесечно) за всяко отделение.

6. Задължава Управителя на лечебното заведение да представи посочените по-горе отчети и справки в десетдневен срок от вземане на настоящото решение.

**Решението не се приема.**

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**